stanford-oval/wikipedia huggingface dataset:
Eero Tommila

| Eero Tommila |
| --- | --- |
 Eero Tommila vuonna 1963.
Henkilötiedot
Koko nimi:  Eero Akseli Tommila
Syntynyt: 5. maaliskuuta 1900 Merikarvia
Kuollut: 25. lokakuuta 1968 (68 vuotta) Lontoo
Koulutus ja ura
Tutkinnot:  Helsingin yliopisto
Eero Akseli Tommila (5. maaliskuuta 1900 Merikarvia – 25. lokakuuta 1968 Lontoo)  oli suomalainen kemisti. Hän toimi Jyväskylän seminaarin ja Kasvatusopillisen korkeakoulun lehtorina 1930–1944, Helsingin yliopiston kemian dosenttina 1938–1944 ja ensimmäisenä fysikaalisen kemian professorina vuosina 1944–1967.
Tommila väitteli tohtoriksi Helsingin yliopistossa vuonna 1932. Hän tutki kemian historiaa, orgaanisten yhdisteiden sähkökemiaa ja selvitti liuottimien vaikutusta reaktionopeuteen. Alalle syntyi hänen ympärilleen koulukunta. Tommila julkaisi 1950 ensimmäisen suomenkielisen fysikaalisen kemian yliopistollisen oppikirjan Fysikaalinen kemia.
Eero Tommilan poika oli akateemikko Päiviö Tommila.
Kirjallisuutta

Koskikallio, Jouko: ”Tommila, Eero (1900–1968)”, Suomen kansallisbiografia, osa 9, s. 861–862.  Helsinki:  Suomalaisen Kirjallisuuden Seura, 2007.  ISBN 978-951-746-450-5.  / Teoksen verkkoversio.
Tommila, Päiviö: Vihreän lampun taika: Eero Tommila, kemisti.  (Bidrag till kännedom av Finlands natur och folk, 182)  Helsinki:  Suomen Tiedeseura, 2009.  ISBN 978-951-653-375-2.
Aiheesta muualla

Tommila, Eero hakuteoksessa Uppslagsverket Finland (2012). (ruotsiksi)
Ferdinand Porsche

| Ferdinand Porsche |
| --- | --- |
 Ferdinand Porsche vuonna 1940
Henkilötiedot
Syntynyt: 3. syyskuuta 1875 Maffersdorf, Böömi, Itävalta-Unkari (nyk. Vratislavice, Tšekki)
Kuollut: 30. tammikuuta 1951 (75 vuotta) Stuttgart, Länsi-Saksa
Kansalaisuus:  Itävalta-Unkari (1875–1918) Tšekkoslovakia (1918–1934) Saksa (1934–1951)
Ammatti:  autotekniikan insinööri
Arvonimi: SS-Oberführer Prof. Dr. Ing. h. c.
Lapset:  Ferry Porsche, Louise Porsche
Muut tiedot
 Nimikirjoitus
Ferdinand Porsche (3. syyskuuta 1875 – 30. tammikuuta 1951) oli itävaltalainen, myöhemmin saksalaistunut autotekniikan insinööri. Vaikkakin Porsche oli nimeään kantavan autotehtaan perustajia, hänet tunnetaan parhaiten suunnittelemastaan alkuperäisestä Volkswagen Kuplasta (saks. Volkswagen Käfer, engl. Beetle). Porschen poika, Ferry Porsche, sen sijaan oli yksi merkittävimmistä Porsche-automerkin ja -imagon luojista.  Ensimmäisten Porsche-mallien muotoilu pohjautui pitkälti alkuperäiseen Kuplaan.
Kunnianosoitukset

Wienin teknillinen yliopisto myönsi Ferdinand Porschelle kunniatohtorin arvonimen vuonna 1917.
Vuonna 1938 Adolf Hitler palkitsi Porschen natsi-Saksan taiteen ja tieteen valtionpalkinnolla. Vuonna 1939 Porsche sai sotatalousjohtajan arvonimen. Stuttgartin teknillinen korkeakoulu myönsi Porschelle kunniaprofessorin arvonimen vuonna 1940. Palveluksistaan sotateollisuuden hyväksi Porschelle myönnettiin 1. luokan sota-ansioristi vuonna 1942 sekä SS:n kunniasormus vuonna 1944.
Vuonna 1996, yli neljä vuosikymmentä kuolemansa jälkeen, Ferdinand Porsche nimitettiin International Motorsports Hall of Fameen, moottoriurheiluun vaikuttaineiden kuljettajien, omistajien, kehittäjien ja insinöörien museo-galleriaan.
Vuonna 1999 Ferdinand Porsche voitti postuumisti Car Engineer of the Century -palkinnon, jossa määriteltiin merkittävin 1900-luvun autoteollisuuteen vaikuttanut insinööri.
Aiheesta muualla

Wikimedia Commonsissa on kuvia tai muita tiedostoja aiheesta .
Porsche History – Dr. Ing. h.c. F. Porsche AG
Villa Porsche (1923) Killesberg-kukkulalla
Porsche 356 vuodelta 1951
Ferdinand Porsche nuorena
Eva Kela

| Eva Kela> Henkilötiedot |
| --- | --- |
Ammatti:  juontaja, toimittaja
Näyttelijä
Merkittävät roolit:  Kadonneen jäljillä juontaja, 2014
Aiheesta muualla
IMDb 
Elonet
Eva Kela (o.s. Nummelin; s. n. 1975) on suomenruotsalainen juontaja ja toimittaja. Hän on kotoisin Porvoosta mutta on sittemmin muuttanut Helsinkiin. Kela on juontanut muun muassa Huvila & Huussi- ja Äidit ja tyttäret -lifestyle-ohjelmia sekä Yle Fem -kanavan nuorten makasiiniohjelmaa GOGO:a ja aamuohjelmaa Min Morgon.
Vuonna 2014  Kela toimitti ja juonsi Makuja & Elämää -nimistä osiota MTV3-kanavan Huomenta Suomi -aamuohjelmassa. Vuonna 2014 hän oli Kadonneen jäljillä -sarjan toisena juontajana. Syksystä 2023 alkaen Kela sijaistaa Sonja Kailassaarta Yle Fem -kanavan juontajana ohjelmassa Efter Nio.
Kela on naimisissa muusikko Ville Kelan kanssa.
Elliot Goldenthal

Elliot Goldenthal Prahassa vuonna 2014.
Elliot Goldenthal (s. 2. toukokuuta 1954 New York) on yhdysvaltalainen elokuvamusiikkiin erikoistunut säveltäjä. Hän opiskeli sävellystä Aaron Coplandin ja John Coriglianon johdolla. Hän on tehnyt musiikin muun muassa elokuviin Alien³, Batman Forever, Heat – ajojahti, Batman & Robin, Michael Collins sekä Veren vangit. Goldenthalin musiikkia on kiitelty eri vaikutteiden ja tekniikoiden runsaasta ja omaperäisestä käytöstä. Vuonna 2006 Goldenthalin ensimmäinen ooppera sai kantaesityksensä Los Angelesissa.
Aiheesta muualla

Elliot Goldenthal Internet Movie Databasessa. (englanniksi)
Elisabetin ritarikunta

Ritarikunnan tunnuksia
Elisabetin ritarikunta, virallisesti Itävallan keisarillinen Elisabetin ritarikunta, (saks. Kaiserlich österreichischer Elisabeth-Orden) oli Itävalta-Unkarissa jaettava ritarikunta, joka perustettiin 17. syyskuuta 1898 keisari Frans Joosef I:n käskystä. Virallisesti ritarikunnan nimi tulee keskiaikaisesta pyhästä Elisabetista, mutta ritarikunnan perustamisella keisari halusi myös kunnioittaa vastikään salamurhattua vaimoaan Elisabetia. Ritarikunta lakkautettiin vuonna 1919.
Hallitseva monarkki jakoi kunnianosoitusta naisille, jotka olivat ansioituneet ammattinsa tai uskontonsa saralla tai hyväntekeväisyydessä. Ensimmäisen maailmansodan loppua kohden ritarikuntaan lisättiin yksi luokka lisää, jota jaettiin sotatoimiin ja lääkintätoimintaan osallistuneille naisille. Saajan sosiaaliluokalla tai uskonnolla ei ollut väliä.
Kunnianosoitusta jaettiin neljässä luokassa:
suurristi
I luokka
II luokka
mitali
Eero Tuomikoski

Eero Tuomikoski (20. joulukuuta 1935 Oulu – 14. helmikuuta 2009 Helsinki) oli suomalainen elokuvantekijä ja elokuvakriitikko. 1960-luvulla hän kirjoitti elokuva-arvosteluja Kauppalehteen. Hän toimi vuonna 1968 perustetun Filmihullun ensimmäisenä päätoimittajana. Tuomikoski ohjasi useita dokumenttielokuvia Yleisradiolle, kuten Elämän kevät (osat 1–4), Se minun töistäni – näyttelijä Matti Pellonpää (1984) ja Pääosassa Jouko Turkka (1985). Hän myös ohjasi pitkän näytelmäelokuvan Suvi (1981) ja näytteli useissa muiden ohjaajien elokuvissa, kuten Jackpot 2 (1981, ohjaus Mika Kaurismäki), Jon (1983, ohjaus Jaakko Pyhälä), Apinan vuosi (1983, ohjaus Janne Kuusi) ja Viimeiset rotannahat (1985, ohjaus Anssi Mänttäri).
Elämän kevät (1977) toi Tuomikoskelle elokuvataiteen valtionpalkinnon.
Kirjallisuutta

Makkonen, Velipekka: ”Impressionisti elokuvakriitikkona”. Filmihullu 5–6/2008.
Moilanen, Harri: ”Suunnittelu ja ohjaus Eero Tuomikoski”. Filmihullu 6/1984.
Aiheesta muualla

Eero Tuomikoski Elonetissä.
Ylen Elävä arkisto – Pääosassa Jouko Turkka, ohj. Eero Tuomikoski (1984)
Ylen Elävä arkisto – Se minun töistäni – Matti Pellonpää, ohj. Eero Tuomikoski (1984)
Ylen Elävä arkisto – Elämän kevät, ohj. Eero Tuomikoski
Elliot (Etelä-Afrikka)

| Elliot |
| --- | --- |

Valtio:  Etelä-Afrikka
Provinssi:  Itä-Kap
Perustettu:  1885
Pinta-ala:  
 – Kokonaispinta-ala:  28,9 km²
Korkeus:  1 451 m
Väkiluku (2011):  14 376
 – Väestötiheys:  498 as./km²
Infobox OKVirheellinen NIMI-arvo: 
Elliot on kaupunki Etelä-Afrikassa Itä-Kapin provinssissa. Kaupungissa oli noin 14 400 asukasta vuoden 2011 väestönlaskennassa.
Ilmasto

Elliotissa on Köppenin ilmastoluokituksen mukaan lauhkea meri-ilmasto. Kesäisin on lämmintä ja sateista, talvisin on leutoa ja kuivempaa. Vuoden keskilämpötila on noin 15 °C ja keskimääräinen sademäärä 680 millimetriä. Helmikuu on lämpimin kuukausi. Silloin vuorokauden keskilämpötila on noin 19 °C. Viilein kuukausi on heinäkuu, jolloin keskilämpötila on noin 8 °C. Sateisin kuukausi on tammikuu, jolloin sataa keskimäärin noin 100 millimetriä. Heinäkuu puolestaan on kuivin kuukausi. Silloin keskimääräinen sadanta on 13 millimetriä.
Flora of China

Flora of China, suomeksi Kiinan kasvisto, on tieteellinen julkaisu, jonka tarkoituksena on kuvata Kiinassa kasvavia kasveja. Ensimmäinen numero julkaistiin 1994 ja vuodesta 2004 lähtien se on ollut saatavilla verkossa.
Yhteistyöhankkeen tarkoituksena on esitellä englanniksi 31 000 kiinalaista putkilokasvia. Luku sisältää noin 8 000 taloudellisesti tärkeää ja lääkekasvia sekä noin 7 500 puuta ja pensasta.
Flora of China sisältää kasvien kuvauksen lisäksi niiden tunnisteet, tärkeimmät synonyymit, fenologian, levinneisyyden Kiinan provinsseissa, lyhyet lausunnot Kiinan ulkopuolisesta levinneisyydestä ja huomautukset ongelmallisten taksonien rajaamisesta.
Flora of China Illustrations -sarjassa on havainnollistettu piirroksin noin 65 prosenttia Flora of Chinan lajeista. Monet näistä julkaisuista ovat suurimpia viivapiirustuskokoelmia, joita on maailmassa koskaan julkaistu eri suvuista tai heimoista.
Aiheesta muualla

Kuvia tai muita tiedostoja aiheesta Flora of China Wikimedia Commonsissa
Fontana (Kalifornia)

| Fontana |
| --- | --- |

 Fontana
 Koordinaatit: 34°6′N, 117°28′W 
Valtio:  Yhdysvallat
Osavaltio:  Kalifornia
Piirikunta:  San Bernardino
Väkiluku (2010):  196 069
Infobox OKVirheellinen NIMI-arvo: 
Fontana on 196 000 asukkaan kaupunki Yhdysvalloissa, Kalifornian osavaltiossa, San Bernardinon länsipuolella. Se oli aluksi nimeltään Rosena, mutta A.B. Miller muutti kaupungin nimeksi Fontana italiankielen suihkulähdettä tarkoittavan sanan mukaan. Hän pyrki kehittämään kaupungissa siipikarja- ja sikataloutta ja sitrushedelmien viljelyä. Siellä toimi maan ainoa kaniininkasvatuksen tutkimuskeskus 1920-luvulta 1960-luvulle. Vuonna 1942 kaupunkiin perustettiin terästehdas, joka jatkoi toimintaansa 1900-luvun loppuvuosiin asti.
NASCAR-autourheilurata Auto Club Speedway on lisännyt Fontanan näkyvyyttä myös Kalifornian ulkopuolella.
Aiheesta muualla

Kuvia tai muita tiedostoja aiheesta Fontana (Kalifornia) Wikimedia Commonsissa
Ekenäs högstadieskola

Ekenäs högstadieskola on Tammisaaressa sijaitseva ruotsinkielinen yläasteen koulu. Koulussa on vuosiluokat 7-9.
Aiheesta muualla

Koulun kotisivut
Ekenäsin linna

Ekenäsin linna.
Ekenäsin linna (ruots. Ekenäs slott) on linna Linköpingin kunnassa, Ruotsin Itä-Götanmaalla. Se sijaitsee Teden-järven rannalla. Linna seisoo paikalla, jossa on sijainnut rakennuksia jo kauan ennen itse linnaa. Nykyinen linna edustaa renessanssin tyylisuuntaa, ja sen rakennutti valtaneuvos Peder Banér vuosina 1630–1644. Linnan suunnittelusta vastasi hollantilainen arkkitehti Hans Flemming.
Aiheesta muualla

Wikimedia Commonsissa on kuvia tai muita tiedostoja aiheesta .
Ekenäs slott (Arkistoitu – Internet Archive)
Slottsguiden (ruotsiksi)
Finnish Gold

Finnish Goldin Vertigo-demo vuodelta 1988. Ruudulla vierii useita erilaisia tekstejä, kommentteja ja terveisiä.
Finnish Gold (FIG) on suomalainen demoskeneryhmä, joka vaikutti lähinnä Commodore 64:n parissa 1980-luvulla. Sen nimissä julkaistiin myös ensimmäinen suomalainen Amiga-intro. Ryhmän jäseniä ovat olleet muun muassa koodaaja Juha "FCS" Granberg, musiikkia tehnyt Sami "Rock" Seppä sekä swapperit "Gallstone" ja "Spemu".
Finnish Gold aktivoitui jälleen uudestaan vuonna 2015, kun Sami "Rock" Seppä alkoi luoda  uutta musiikkia Commodore 64:llä. Hän osallistui Classic SID Composer Remix Challenge 2015 kilpailuun (The Commodore 64 Scene Database sivusto) kappaleella Biggles Remix ja voitti kilpailun. Vuoden 2021 tammikuussa, yli 30 vuoden tauon jälkeen, Finnish Gold julkaisi uuden täysipitkän demon nimeltä "Rebirth", jonka kehitystä saattoi seurata suoratoistopalvelu Twitchissä.
Jäsenet

Gallstone – swapperi, perustajajäsen (Aktiivinen)
Rock – muusikko, perustajajäsen (Aktiivinen)
Miy – swapperi (Aktiivinen)
Lemming – hardwareguru, swapperi, graafikko (Aktiivinen)
Proton – koodaaja, muusikko, graafikko (Aktiivinen)
Pål – graafikko (Aktiivinen)
Serato - koodaaja (Aktiivinen)
JLD - muusikko ( Aktiivinen )
Dr.J – koodaaja (Ei aktiivinen)
FCS – koodaaja, muusikko, graafikko (Ei aktiivinen)
Spemu – swapperi (Ei aktiivinen)
Jäsenet > Entiset jäsenet

Evil – koodaaja
Moku – swapperi, graafikko
SJL Cracking Service
Wraith – kräkkeri
XYZ-Soft – Timo Rossi (s 1965 - k 11.1.2013) koodaaja
Reward – Sami Vanhatalo (s 1972 - k 7.8.2020) graafikko
Julkaisut > Demot/introt

7 on the Top (demo, 1988)
Challenge (demo, 1988)
Contest-Demo (demo, 1988)
Copyparty Demo (kutsu Suomen 1. copypartyille, 1987)
Cracker in Space II (peli)
D.Y.S.P.I.D.C.E. (demo, 1988)
FIG Again (demo, 1988)
FIG Demo I-IV (introt, 1986-1987)
FIGTORY Demo (demo, 1987)
Halloween IV (demo, 1987)
Ice-Cold (demo, 1988)
Last in Line (demo, 1989)
Paranoia (demo, 1988)
Rebirth (demo, 2021)
Rock Goes 70's (musiikkidemo, 2015)
Rock Goes 80's (musiikkidemo, 2016)
Swap Mu6 (intro, 1989)
The Deadline (demo, 1989)
The Neon Nights (demo, 1987)
Vertigo (demo, 1988)
Julkaisut > Musiikkikokoelmat

Humppa After Midnight (23.12.2020)
Humppa 80's and 90's Collection (31.12.2019)
The Kings of Humppa (01.01.2019)
Das Humppawerk (11.05.2018)
Humppasauna (20.01.2018)
In Humppa We Trust (06.05.2017)
Humppa or Die (27.03.2017)
Humpfonia! (17.02.2017)
Madonna Music Collection 2017 (01.01.2017)
ABBA Gold - The Collection  ( 25.03.2016)
David Bowie Tribute (27.02.2016)
Rock Goes 70's  (10.12.2015)
Rock Goes 80's  (14.01.2015)
Julkaisut > Muut

Cracker in Space II (S.E.U.C.K.+ -peli, 1989)
WE Music Editor 1.0 (musiikkiohjelma, 1987)
Future Writer 3.0 ("letter maker"-työkalu, 1988)
Future Composer V1.0 (musiikkiohjelma, 1988)
Shoot'em Up Construction Kit+ (pelinteko-ohjelman parannettu versio, 1988)
Aiheesta muualla

The Commodore 64 Scene Database: Finnish Gold (englanniksi)
Juha "FCS" Granbergin haastattelu, Hall of Fame (englanniksi)
Finnish Gold / The Jezebels Union Party 1987 – kuvia (englanniksi)
https://www.konsolifin.net/uutinen/remedyn-perustajajasen-sami-vanhatalo-kuollut
Eva Korsisaari

Eva Maria Korsisaari on filosofi, joka keskittyy tutkimustyössään ja opetustyössään etiikan luomiseen ja väkivallan vastustamiseen. Hänen osaamistaan ovat tasa-arvoon, yhdenvertaisuuteen, oikeuksien toteutumiseen, osallistavaan pedagogiikkaan, jatkuvaan oppimiseen, taiteiden tutkimukseen ja taideterapian soveltamiseen liittyvät kysymykset ja käytännöt, joiden parissa hän on tehnyt töitä yliopistoissa, kouluissa, yrityksissä ja järjestöissä.
Eva Maria Korsisaari väitteli Helsingin yliopistosta vuonna 2006 väitöskirjalla Tule, rakkaani! Naisen ja miehen välisestä etiikasta kirjallisuuden rakkauskuvauksissa (Teos, 2006). Hänen kirjoittamansa historia perheensä liiketoiminnasta nimeltä Yhtä matkaa. Korsisaari-yhtiöiden 80-vuotishistoria voitti Mobilia-palkinnon tullen näin nimetyksi parhaaksi Suomessa vuosina 2007–2009 julkaistuksi liikennettä käsitteleväksi kirjaksi.
Eva Maria Korsisaari valmistui sanataideterapian ohjaajaksi vuonna 2022. Hän on kiinnostunut erityisesti oikeuksia puolustavasta ja autonomiaa edistävästä taideterapeuttisesta työstä.
Fontainebleau

| Fontainebleau |
| --- | --- |
 Fontainebleaun linna.
 vaakuna
 Fontainebleau
 Koordinaatit: 48°24′35″N, 2°42′09″E 
Valtio:  Ranska
Hallintoalue:  Île-de-France
Departementti:  Seine-et-Marne
Arrondissementti:  Fontainebleau
Kantoni:  Fontainebleau
Hallinto:  
 – Hallinnon tyyppi:  Kunta
 – Pormestari:  Frédéric Valletoux
Pinta-ala:  
 – Kokonaispinta-ala:  172 km²
Väkiluku (2006):  15 688
 – Väestötiheys:  91,2 as./km²
 
 www.fontainebleau.fr 
Infobox OKVirheellinen NIMI-arvo: 
Fontainebleau on 15 688 asukkaan (2006) kaupunki Ranskassa Île-de-Francen alueella lähellä Pariisia. Sitä ympäröi Fontainebleaun metsä, joka on Ranskan kauneimpia puistoalueita, laajuudeltaan 169 neliökilometriä.
Kaupungissa on myös renessanssilinna, jonka rakentaminen aloitettiin vuonna 1528. Linnassa on laajoja taidekokoelmia. Se on Unescon maailmanperintöluettelon kohde.
Fontainebleaussa on rautateollisuutta, ja siellä tuotetaan myös brie-juustoa ja Chasselas-pöytäviinejä.
Fontainebleaussa sijaitsee kauppakorkeakoulu INSEAD.
Naton päämaja, Supreme Headquarters Allied Powers Europe, sijaitsi Fontainebleaussa vuoteen 1967 saakka.
Aiheesta muualla

Kuvia tai muita tiedostoja aiheesta Fontainebleau Wikimedia Commonsissa
Pariisin esikaupunkialueen kunnat
| Väkiluku | Kunnat |
| --- | --- |
yli 2 000 000: Pariisi
yli 75 000: Argenteuil · Asnières-sur-Seine · Aulnay-sous-Bois · Boulogne-Billancourt · Champigny-sur-Marne · Colombes · Créteil · Montreuil · Nanterre · Rueil-Malmaison · Saint-Denis · Saint-Maur-des-Fossés · Versailles · Vitry-sur-Seine
yli 50 000: Antony · Aubervilliers · Le Blanc-Mesnil · Bondy · Cergy ·  Clichy · Courbevoie · Drancy · Évry · Fontenay-sous-Bois · Issy-les-Moulineaux ·  Ivry-sur-Seine · Levallois-Perret ·  Maisons-Alfort · Neuilly-sur-Seine ·  Noisy-le-Grand ·  Pantin · Sarcelles · Sartrouville
yli 25 000: Alfortville · Athis-Mons · Bagneux · Bagnolet · Bezons · Bobigny · Champs-sur-Marne · Charenton-le-Pont · Châtenay-Malabry · Châtillon · Chatou · Chelles · Le Chesnay · Choisy-le-Roi · Clamart · Clichy-sous-Bois · Conflans-Sainte-Honorine · Corbeil-Essonnes · La Courneuve · Draveil · Élancourt · Épinay-sur-Seine · Ermont · Franconville · Fresnes · Gagny · Garges-lès-Gonesse · Gennevilliers · Goussainville · Guyancourt · L'Haÿ-les-Roses · Houilles · Livry-Gargan · Malakoff · Mantes-la-Jolie · Massy · Meaux · Melun · Meudon · Montigny-le-Bretonneux · Montrouge · Les Mureaux · Neuilly-sur-Marne · Nogent-sur-Marne · Noisy-le-Sec · Palaiseau · Le Perreux-sur-Marne · Pierrefitte-sur-Seine · Plaisir · Poissy · Pontault-Combault · Pontoise · Puteaux · Rosny-sous-Bois · Saint-Cloud · Saint-Germain-en-Laye · Saint-Ouen · Sainte-Geneviève-des-Bois · Sannois · Savigny-sur-Orge · Savigny-le-Temple · Sevran · Stains · Suresnes · Taverny · Thiais · Trappes · Tremblay-en-France · Les Ulis · Vanves · Vigneux-sur-Seine · Villejuif · Villemomble · Villeneuve-Saint-Georges · Villepinte · Villiers-le-Bel · Villiers-sur-Marne · Vincennes · Viry-Châtillon · Yerres
alle 25 000: 1 470 muuta kuntaa, joista merkittävimmät Auvers-sur-Oise · Bougival · Le Bourget · Chantilly · Chessy · Crépy-en-Valois · Écouen · Enghien-les-Bains · Étampes · Fontainebleau · Gisors · Maintenon · Maisons-Laffitte · Marly-le-Roi · Montfermeil · Montmorency · Orly · Orsay · Le Raincy · Rambouillet · Roissy-en-France · Rungis · Saclay · Saint-Cyr-l'École · Sceaux · Sèvres · Le Vésinet
Etelälampi (Rautalampi, Hanhitaipale)

| Etelälampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°33′44″N, 26°44′41″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Hankaveteen 
Järvinumero:  14.712.1.038
Mittaustietoja
Pinnankorkeus:  99,5 m  
Pituus:  390 m  
Leveys:  170 m  
Rantaviiva:  0,88 km  
Pinta-ala:  3,553 ha  
Suurin syvyys:  11,6 m  
Saaria:  ei saaria 
 fiEtelälampi 
Etelälampi  on Pohjois-Savossa Rautalammilla  Hanhitaipaleen lähellä sijaitseva lampi.
Maantietoa

Lampi on 390 metriä pitkä, 170 metriä leveä, ja sen pinta-ala on 3,6 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Hankaveden alueeseen (14.712) se kuuluu. Lammen vedenpinnan korkeus on 99,5 metriä mpy.
Etelälampi (Mikkeli, Otava)

| Etelälampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°42′02″N, 27°00′59″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Pohjoislampeen 
Järvinumero:  14.923.1.153
Mittaustietoja
Pinnankorkeus:  102,9 m  
Pituus:  180 m  
Leveys:  160 m  
Rantaviiva:  0,555 km  
Pinta-ala:  1,763 ha  
Saaria:  ei saaria 
 fiEtelälampi 
Etelälampi tai Költönlampi on Etelä-Savossa Mikkelissä  Otavan lähellä sijaitseva lampi.
Maantietoa

Lampi on 180 metriä pitkä, 160 metriä leveä, ja sen pinta-ala on 1,8 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 102,9 metriä mpy.
Fosforin kiertokulku

Fosforin kiertokulku
Fosforin kiertokulku on osa biogeokemiallista kiertoa. Fosfori on tärkeä ravinne eliöille. Fosfori kulkeutuu maaperässä hitaasti ja täten kasvien riittävä fosforin saanti ei ole taattua fosforirikkaillakaan mailla. Kasvi pystyy ottamaan juurillaan fosforia vain juurten läheltä. Kasvien kykyä ottaa fosforia vaikeuttavia seikkoja ovat alhainen pH ja viileä lämpötila. Fosforilannoitteita tehdään fosforia sisältävistä kivistä rikastamalla. Fosfori on typen lisäksi toinen rehevöitymistä aiheuttava alkuaine. Maatalouden lannoitteden rehevöittämistä voidaan vähentää lannoituksen ajoituksella ja peltojen suojavyöhykkeiden rakentamisella. Nämä suojavyöhykkeet ovat esimerkiksi kosteikkoalueita tai pellon reunoilla olevia suojavalleja, jotka vähentävät lannoitteiden valumista vesistöihin. Jotkut orgaaniset fosforiyhdisteet ovat raaka-aineita valoa säteileville materiaaleille. Näitä yhdisteitä käytetään älylaitteissa.
François Papineau-Couture

François Papineau-Couture (s. 1. huhtikuuta 1953 Montreal) on kanadalainen soitinrakentaja ja huilisti. Hän sai vuonna 1972 taiteiden kandidaatin arvon Montrealin yliopistosta ja vuonna 1977 musiikin kandidaatin arvon samaisesta opinahjosta. Opiskeltuaan huilunsoittoa hän vietti vuoden Lontoossa opiskellen näppäiltävien kosketinsoitinten rakentamista John Rawsonin johdolla. Hän on muun muassa työskennellyt Pariisin konservatorion soitinmuseossa. Vuosina 1979–1987 hän omistautui 1600–1700-lukujen italialaisten, englantilaisten ja ranskalaisten koulukuntien instrumentteihin pohjautuvien spinettien ja cembalojen rakentamiselle.
Papineau-Couture meni naimisiin kontra-altto Madeleine Jalbertin kanssa. Hänen vanhempansa olivat säveltäjä Jean Papineau-Couture ja kirjailija Isabelle Papineau-Couture.
Eva Juřeníková

Eva Juřeníková Olomoucin MM-kilpailuissa 2008.
Eva Juřeníková (s. 24. marraskuuta 1978) on tšekkiläinen suunnistaja.
Kesällä 1995 Juřeníková voitti nuorten maailmanmestaruuden viestissä vasta 16-vuotiaana. Viimeisenä juniorivuotenaan 1998 hän voitti nuorten MM-pronssia pitkältä matkalta. Aikuisten MM-kilpailuihin hän osallistui ensimmäisen kerran vuonna 1999. Toistaiseksi parhaan henkilökohtaisen sijoituksensa hän saavutti Olomoucin MM-kilpailujen pitkällä matkalla sijoituttuaan kahdeksanneksi.
Seuratasolla Juřeníková edustaa Domnarvets GoIF:ää. Aikaisemmin hän edusti IFK Lidingöä. Hän voitti Venlojen viestin 2008 Domnarvets GoIF:n joukkueessa.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut
Elisabetta De Blasis

| Elisabetta De Blasis |
| --- | --- |

Henkilötiedot
Syntynyt: 30. huhtikuuta 1974 (ikä 50) Avezzano, Italia
Ammatti:  europarlamentaarikko
Poliitikko
Puolue:  Pohjoisen liitto (2022–2023) sitoutumaton (2023–2024) Italian veljet (2024–) ECR-ryhmä
Asema:  Euroopan parlamentin jäsen 2.11.2022–
Vaalipiiri:  Italia
Elisabetta De Blasis (s. 30. huhtikuuta 1974 Avezzano, Italia) on italialainen poliitikko. De Blasis edustaa Italian veljet-puoluetta. Aikaisemmin hän on edustanut Pohjoisen liittoa. De Blasis on toiminut Euroopan parlamentin jäsenenä marraskuusta 2022 lähtien. Hän edustaa Euroopan parlamentissa konservatiivien ja reformistien ryhmää.